Efterretninger fra Adresse-Contoiret i Bergen, 1772-11-23
Jndsendt. De begierer, min Herre! i deres høist ærede af 14de i denne Maaned Underretning om Jndholden af Planen til en almindelig Pleie Anstalt i Bergen i Norge, hvoraf det 4de No. nyligen er udkommen fra Sr. Dedechens Bogtrykkerie her i Byen. Derom maa jeg da give mig den Ære at tilmelde Dem dette: No. 1 indbefatter rigtig nok en Plan eller Forslag til en almindelig Pleie-Anstalt her i Byen. Hvor vidt denne kand være passelig og antagelig eller ikke derom vil jeg lade de Erfarnere og Jndsigtsfuldere, hvoriblandt høistærede Ven visseligen er een, skiønne. Men dette kand jeg ei lade umelded, at No. 2, som skal være en Fortsættelse af det i No. 1 Afhandlede, baade i Stiil og Tanker m. v. saa meget overgaaer No. 1, at jeg endnu ikke kand troe, begge at være af een Forfatter. Disse ere mine ringe Tanker. Naar Dehar læst begge, ønsker jeg at vide, hvorvidt vi begge i dette Fald ere eenstænkende. No. 3 indeholder de Bergen af høistsalig Konge Friderik den 4de under 29de Aprilis 1702 allernaadigst forundte Privileger, samt høistbemeldte Konges Confirmation af 11te Maji 1700 paa alle Bergens Bye af fremfarne Konger meddeelte Privileger. J No. 4 finder man det høikongelige Rescript til Fattig-Væsenets Over-Commission af 13de Febr. 1772 og det høikongelige Commissorium af 12te Sept. 1772, hvorefter en Commission, Handelen angaaende, her i Byen er bleven sat den 31te i forrige Maaned. Saavel i No. 3 som No. 4 finder man læseværdige Anmærkninger, hensigtende til de der indførte kongelige Anordninger og befalinger. Hvorvidt Byens Privileger og det kongelige Commissorium om Handelen kand finde Sted i et Skrivt, der gives Titel af Plan til en almindelig Pleie Anstalt, det indseer De, min Herre, langt bedre end jeg. Saa meget maa jeg sige, at No. 2, 3 og 4 af denne Samling er værd at eies af Dem, (endskiønt De nu boer udenfor Bergen, som jeg dog veed De elsker) og enhver skikkelig og fornuftig Byens Jndbygger, og No. 1 kand er være borte uden at Samlingen skal blive fuldstændig. Slige Anordninger bør dog ingen Byes Borger være uvidende om. Og hvor vanskeligt var det ikke at faae dem, indtil de nu bleve trykte, Aftræk paa det allerede Udkomne vil vist nok giøre, at Forfatteren meddeler os flere, som det er saa magtpaaliggende at være almindeligen bekiendte. De faa Skillinger, som man giver for sligt, ere dog vist bedre anvendte end det, hvorfor man kiøber Trykt eller paa Prænt, som Bonden siger, der vist i Almindelighed fordærver det Smagen, om ikke tillige Sæderne. Forfatteren af denne Pleie-Anstalt veed jeg ikke, hvo han er. Men vidste jeg det, jeg gav mig den Frihed enten skrivtlig eller mundlig at bede ham i No. 5 at lade os see trykt 2de høikongelige Rescripter, der virkelig ere blandt de vigtigste for vor Bye, nemlig det af 15de Januarii 1768 til da værende Stiftsbefalingsmand over Bergens Stift, og det af 24de Aug. 1771 til den endnu her i Byen vedvarende kongelige Undersøgnings Commission. og det begge med slige Anmærkninger, som de vi i No. 4 og 5 have seet. At see det bergenske Manufaktur-Huses Fundats af 8de Julii 17714 og Politie-Jnstrux af 9de Decembr. 1746 i Trykken, var vist nok og nyttigt og nødvendigt. Men om de ikke, i sær den første, vare for vidtløftige til at indføres enten i denne Pleie-Anstalt, eller i det bergenske Magazin, det er et andet Spørsmaal. Jeg henlever o. s. v. Bergen i Norge den 19de Nov. 1772. M. M. Efterskrivt: Af det høikongelige Rescript til Undersøgnings Commissionen har man vel seet noget i de bergenske Adresse Efterretninger. Men der er det ikke Ord efter andet, eller fra Begyndelse til Ende. Heraf udkommer hver Mandag et Blad fra det bergenske Adresse-Contoir hos O. Brose,